Песник и Месец

Реши асоцијацију

|  |  |  |  |  |
| --- | --- | --- | --- | --- |
|  | А | Б | В | Г |
| 1 | Родољубива | Јован Дучић | Реч | Сателит |
| 2 | Социјална | Ђура Јакшић | Једно слово | Пун |
| 3 | Љубавна | Јован Јовановић Змај | Везник | Млад |
| 4 | елегија | Добрица Ерић | Саставни однос | Луна |
|  | ПЕСМА | Песник | И | месец |
|  | ПЕСНИК И МЕСЕЦ | | | |

Прочитај песму Песник и Месец Добрице Ерића и одговори на дата питања:

Песма је састављена од 6 строфа.

Прва, трећа и пета строфа су секстине.

Друга строфа је дистих-

Четврта је катрен.

Шеста је терцет.

Стихови су различитих дужина (од 3 до 10 слогова).

Ритам настаје правилним смењивањем дужих и краћих строфа.

Рима постоји али није правилна.

Римују се други и пети стих, као и трећи и шести у секстинама.

У терцетима и дистиху се јавља парна рима, а у катренима укрштена.

Песму чине 4 песничке слике.

Прва:

Сусрет песника и Месеца (1. строфа)

Сусрет се догађа негде на брежуљку у тренутку када сунце зађе и појаве се звезде на ноћном небу.

2. Сањива природа (2,3. и 4. строфа)

Будни су само свици и попци. Једино они нарушавају потпуни мрак и тишину ноћи која окружује два пријатеља. Травке , цвеће, брезе читава природа је оживљена и у дослуху је са песником и Месецом које обузима исто осећање. Она је сведок овог необичног ноћног сусрета.

3. Здравица (5. Строфа)

Песник и Месец наздрављају природи (пољу и реци и шумарцима). Захвални си јер им пружају уточиште, сигурно место у ком могу да искажу своја осећања.

4. разговор о самоћи (6. Строфа)

Коначно се открива које то осећање зближава песника и Месеца. То је самоћа коју један другом поверавају. Песник је усамљен међу људима као месец међу звездама. Они су блиски јер су посебни, јединствени, удаљени од свакодневног живота и размишљања других људи.

Главно осећање исказано у песми је усамљеност.

Из њега произилази и главни мотив (тема песме) – разговор песника и месеца о самоћи

Идеја: „Човек је усамљен међу људима“.

Лирски субјект и песник овде су једно. У песми доминирају описни мотиви који се сједињују у слику природе:

Сунце, Месец, звезде – становници неба;

Свици, попци – животињски свет;

Раж, цвеће. Травке, брезе, булка, воће – биљни свет;

Брежуљак, поља, реке, шумарци – земаљски предели.

За тумачење песме посебно су значајни апстрактни мотиви међу које спада и главни мотив песме:

Братство (пријатељство);

Снови;

Захвалност, част, здравица;

Усамљеност.

На основу теме и мотивске структуре може се закључити да је Песник и Месец рефлексивна песма са бројним описним мотивима и стилским фигурама (контраст, персонификације, епитети, метафора, асонанца(којом се изазива угодан звук у песми: ЕУФОНИЈА).